armvectores/hy_wikipedia_2023 huggingface dataset:
Պյաչենցա

Պյաչենցա (իտալերեն՝ Piacenza, լատ.՝ Placentia, Plasentia), քաղաք Էմիլիա Ռոմանիա իտալական մարզում։ Տեղակայված է Պո գետի հարավային մասում՝ Միլան քաղաքից հարավ-արևելք։


== Պատմություն ==
Քաղաքը հնում կրել է Պլացենտիա անվանումը (Placentia)։  Այն հիմնադրվել է մ.թ.ա. 218 թվականին՝ հռոմեացիների կողմից։ Տասնմեկ տարի անց կարողանում է դիմակայել կարթագենյան զորավար Գասդրուբալի պաշարմանը։  Յոթը տարի անց Պլացենտիան  ավերում և թալանում են Գալերը։ Մ.թ.ա. 187 թվականիՆ միավորվել Ռիմինի Էմիլյան ճանապարհի հետ։ Այդ իրադարձությունից հետո Պյաչենցան կարևոր հենակետ է դառնում Հռոմից Հյուսիսային Եվրոպա ճանապարհի համար և դրանով իրեն տնտեսապես ապահովում է։
997-ից 1035 թվականներին Պյաչենցան կառավարում էր եպիսկոպոսը։  XII դարում բնակիչները ինքնավարություն են ձեռք բերել և մուտք են գործել քաղաքների Լոմբարդյան Լիգա։ Լիգայում գտնվող քաղաքները աջակցում էին Ֆրիդրիխ Շիկամորուսին պապական համակարգի դեմ պայքարում։
1545 թվականին հռոմի պապ Պավել III-ը իր որդի Պյերա Լուիջի Ֆարնեզեի համար ստեղծել է Պարմայի ժառանգական կոմսությունը, որի երկրորդ քաղաքն էր համարվում Պյաչենցեն։ 1731 թվականին կոմսությունը անցնում է իսպանական Բուրբոններին, իսկ 1808 թվականին այն գրավում է Նապոլեոնը։ Մինչը 1847 թվականը Պարմայի և Պյաչենցայի տիրուհին նրա կինն էր՝ Մարիա-Լուիզան, որի մահից հետո Պյաչենցան 30 տարով կրկին անցել է Բուրբոնների կառավարման տակ։


== Տեսարժան վայրեր ==
Պյաչենցա քաղաքի հատակագիծը հիմնականում համապատասխանում է հին հռոմեացիների կողմից ընդունված ոճին։ Քաղաքի կենտրոնում Պյաչենցայի աղյուսե տաճարը, որը կառուցված է հռոմեական ոճով՝ 1122-ից 1253 թվականներին։ Սան Անտոնիո տաճարի ճակատը կառուցվել է 11-րդ դարում, իսկ եկեղեցու մնացած մասերը վերանորոգվել են ժամանակի ընթացքում։ Նշանակալի կառույցներ են նաև Սան Սավինո տաճարը, Սան Ֆրանչեսկոն, Սան Մարիա դի Կամպանյան և եկեղեցի Սան Սավինոն։  Ֆարնեզե մեծ ամրոցի կառուցողական աշխատանքները սկսել են 1558 թվականին՝ Մարգարիտա Ավստրիացու համար, սակայն անավարտ են մնացել։

		


== Սպորտ ==
«Պյաչենցա», ֆուտբոլային ակումբ, որը ստեղծվել է 1919 թվականին։


== Բժշկություն ==
«Gruppo Otologico», բժշկական կենտրոն։


== Ծանոթագրություններ ==


== Արտաքին հղումներ ==
Պյաչենցայի պաշտոնական կայք(իտալ.)
Մ.թ.ա. 444


== Դեպքեր ==


== Ծնունդներ ==


== Մահեր ==
Գարդա (Վենետոյի գավառ)

Անվան այլ կիրառումների համար տե՛ս՝ Գարդա (այլ կիրառումներ)Գարդա (իտալերեն՝ Garda), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 5340 մարդ։ Խտությունը կազմում է 189 մարդ/կմ²։ Տարածքը գրավում է 16 կմ²։ Փոստային ինդեքս՝ 37016։ Հեռախոսային կոդ՝ 045։


== Ժողովրդագրություն ==
Բնակչության աճը


== Կապի տվյալներ ==
Հեռախոսահամար՝ 045 6208444
Էլեկտրոնային հասցե՝ sindaco@comunedigarda.it
Պաշտոնական կայք՝ http://www.comunedigarda.it/ Archived 2006-06-30 at the Wayback Machine.


== Արտաքին հղումներ ==
Պաշտոնական կայք (իտալ.) Archived 2006-06-30 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տայլապ

Տայլապ գետ Ռուսաստանում, հոսում է Ալթայի երկրամասում, Ալթայի հանրապետություն։ Գետի ակունքը գտնվում է 13 կմ Չույա գետի ձախ ափից։ Գետի երկարությունը 11 կմ է։


== Ջրային գրանցման տվյալներ ==
Ռուսաստանի ջրային գրանցման տվյալների համաձայն՝ գետը պատկանում է Վերեխնոբոսկոմի ավազային շրջանին, գետային ենթավազանները՝ Բիյն և Կատունն են։ Գետի գետային ավազանը Վերին Օբն է՝ մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային օբյեկտի կոդը պետական ջրային գրանցման մեջ՝ 13010100212115100001318
Հիդրոլոգիական ուսումնասիրության կոդը՝ 115100131
Ավազանի կոդը՝ 13.01.01.002
Հիդրոլոգիական ուսումնասիրության հատորի կոդը՝ 15
Հիդրոլոգիական ուսումնասիրության թողարկման համարը՝ 1։


== Ծանոթագրություններ ==


== Արտաքին հղումներ ==
Ռուսաստանի Դաշնության բնապահպանության  և բնական պաշարների նախարարություն Archived 2015-05-26 at the Wayback Machine.
Տրպիմիր II

Տրպիմիր II (խորվ.՝ Trpimir II, ծնված՝ անհայտ – մահացած՝ 935), Խորվաթիայի թագավոր Տրպիմիրովիչների արքայատոհմից, որը կառավարել է 928-935 թվականներին։ Հավանաբար եղել է իշխան Մունիցմիրի որդին և Տոմիսլավ I-ի կրտսեր եղբայրը։
Բուլղարական կայսրության զորեղագույն գահակալ Սիմեոն I-ի մահվանից հետո Բյուզանդական կայսրությունն այլևս չէր ակնկալում Խորվաթիայի ռազմական օժանդակությանը, ուստի՝ չեղյալ է հայտարարում բյուզանդա-խորվաթական դաշինքը, որը կնքվել էր Տոմիսլավ I-ի և Կոստանդին Ծիրանածին կայսեր միջև։ Նախկինում Բյուզանդիան կարևորում էր խորվաթների դերը, քանզի իր հզորության գագաթնակետին գտնվող Բուլղարիան այդկերպ խնդիրներ էր ձեռք բերում նաև արևմուտքում։
Չնայած Խորվաթիայի և Բյուզանդիայի երբեմնի բարեկամությանը՝ կայսրությունը չի ճանաչում խորվաթական գերակայությունը անդրծովյան Դալմաթիա երկրամասի նկատմամբ։ Քաղաքական անկայունության պայմաններում Հռոմի պապ Լևոն VI-ը 928 թվականին վերացնում է Նինի եկեղեցական թեմը, ինչպես նաև Գրեգորյան եպիսկոպոսարանը տեղափոխում է Սկրադին։ Այսպիսով, փաստացիորեն Սպլիտի և Նինի եպիսկոպոսությունների միջև առկա երկարատև վեճը մոտենում է իր ավարտին։ Ըստ «De Administrando Imperio» (թարգմանաբար՝ «Կայսրության կառավարման մասին») տրակտատի՝ Տրպիմիր II-ի օրոք Խորվաթիան աչքի էր ընկնում իր մեծաքանակ առևտրային նավատորմով, որը առևտուր էր իրականացնում ողջ Ադրիատիկ ավազանում։ 
Տրպիմիր II-ն իր մահկանացում կնքում է 935 թվականին՝ անհայտ պայմաններում։ Նրան հաջորդում է Կրեշիմիր I-ը։


== Տես նաև ==
Տոմիսլավ I
Դանուբի հովտում հայրենիքի նվաճման ժամանակաշրջան


== Ծանոթագրություններ ==
Ադաթուրյան

Ադաթուրյան, հայկական ազգանուն։


== Ազգանունը կրողներ ==


== Ծանոթագրություններ ==
Նախիջևան (օդանավակայան)

Անվան այլ կիրառումների համար տե՛ս՝ Նախիջևան (այլ կիրառումներ)Նախիջևանի օդանավակայան — գործող օդակայան Նախիջևանի ինքնավար հանրապետությունում։ Գտնվում է Նախիջևան քաղաքից 4 կմ հեռավորության վրա։ Օդանավակայանի շինարարությունը սկսվել է 1974 թ-ին։ ԽՍՀՄ ժամանակ թռիչքներ էին իրականացվում միայն դեպի Բաքու և Երևան։ Ներկայումս թռիչքներ են իրականացվում դեպի Բաքու, Գանձակ, Ստամբուլ, Մոսկվա։ Օդանավակայանը միակ օդային հանգույցն է Ադրբեջանի հետ։
Զանի (այլ կիրառումներ)

Զանի, կարող է վերաբերել՝

Զանի - գյուղ Արևմտյան Հայաստանում, Դիարբեքիրի վիլայեթի Մարդինի գավառում
Զանի - հայկական իգական անուն
Իտաբերայի

Իտաբերայի  (պորտ.՝ Itaberaí), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Սերիսի գավառի կազմի մեջ։ Բնակչությունը կազմում է 30 170 մարդ՝ 2007 թվականի տվյալներով։ Գրավում է 1 471 կմ2 տարածք։ Բնակչության խտությունը՝ 20,5 մարդ/կմ²։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 195 920 539,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է 6 734,98 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,739 (տվյալները՝ ՄԱԿ-ի զարգացման ծրագրի)
Խապաջ

Խապաջ, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
Օլսթեր

Օլսթեր (անգլ.՝ Ulster, իռլանդերեն՝ Cúige Uladh), Իռլանդիայի պատմական նահանգներից մեկը, որի մեջ մտնում է կղզու 9 հյուսիսային կոմսությունները։ Այդ կոմսություններից վեցը՝ Անթրիմը, Արման, Դաունը, Ֆերմանան, Լոնդոնդերրին և Թիրոնը մտնում են Մեծ Բրիտանիայի մաս կազմող Հյուսիսային Իռլանդիայի մեջ, իսկ մյուս երեքը՝ Քավանը, Դոնեգոլը և Մոնահանը Իռլանդիայի Հանրապետության կոմսություններն են։ Օլսթերի բնակչությունը կազմում է մոտ 2 միլիոն մարդ։ Օլսթերի խոշորագույն քաղաքը Բելֆասթն է։
Լեզուներից այժմ հիմնականում տարածված է անգլերենը, իսկ իռլանդերենը միայն երկրորդ տեղում է։ Հյուսիսային Իռլանդիայի բնակչության 10%-ը սկզբնական մակարդակով տիրապետում են իռլանդերենին, չնայած որ լեզուն դասավանդում են բոլոր կոմսություններում։
Օլսթերը հիմնական քննարկումների առարկան էր 1920 թվականի խորհրդարանական դեբատներում, ինչի արդյունք հանդիսացավ Իռլանդիայի Կառավարման Մասին Ակտը։ Ըստ այդ ակտի Իռլանդիան բաժանվեց երկու տարածքի՝ Հարավային Իռլանդիա և Հյուսիսային Իռլանդիա, որոնց սահմանն անցավ հենց Օլսթերով։
Հաճախ Օլսթերը սխալմամբ Հյուսիսային Իռլանդիա են անվանում։


== Ծանոթագրություններ ==


== Տես նաև ==
Օլսթերյան ազգայնականություն
Օլսթերի գաղութացում


== Արտաքին հղումներ ==
BBC Nations Archived 2006-06-17 at the Wayback Machine. History of Ireland
The British Isles Independent view of Ireland and the UK
Inconvenient Peripheries Ethnic Identity and the United Kingdom Estate Archived 2005-09-05 at the Wayback Machine. The cases of «Protestant Ulster» and Cornwall’ by prof Philip Payton
Mercator Atlas of Europe Archived 2006-04-05 at the Wayback Machine. Map of Ireland («Irlandia») circa 1564Կաղապար:Իռլանդիայի վարչական բաժանում
Ինես Ռամիրես Պերես

Ինես Ռամիրես Պերես (իսպ.՝ Inés Ramírez Pérez, 1960, Օախակա, Մեքսիկայի Միացյալ Նահանգներ), մեքսիկացի գյուղացի կին, որն ինքն իրեն արել է կեսարյան հատում և առողջ երեխա է լույս աշխարհ բերել։


== Կենսագրություն ==
Ինես Ռամիրես Պերեսը ծնվել է 1960 թվականին Մեքսիկայի Օախակա նահանգում, գյուղացիների ընտանիքում, խոսում է սապոտեկ լեզվով և մի քիչ իսպաներեն։ Նա աշխարհում հայտնի է դարձել այն բանից հետո, երբ 2000 թվականին խոհանոցային դանակով կեսարյան հատում է կատարել ինքն իրեն, ընդ որում՝ ինքը ողջ է մնացել և պահպանել է իր որդու՝ Օռլանդո Ռուիս Ռամիրեսի կյանքը։


== Կեսարյան հատում ==
40-ամյա Ինես Ռամիրեսը միայնակ է եղել Ռիո Տալեայի (Հարավային Մեքսիկա) իր տանը, երբ սկսվել են ծննդյան ցավերը։ Մոտակա մանկաբարձուհին եղել է շատ հեռու՝ գյուղից ավելի քան 80 կմ հեռավորության վրա։ Ինես Ռամիրեսի ամուսինը, որը նրան օգնել էր նախորդ վեց երեխաների լույս աշխարհ գալու ժամանակ, գտնվում էր հարևան գյուղում։ Կնոջ ցավերն ուժեղանում էին, բայց ծննդաբերությունը տեղի չէր ունենում։ Կինը հասկացել է, որ ինչ-որ բան այն չէ, և որոշել է ինքնուրույն կեսարյան հատում կատարել։ 2000 թվականի մարտի 5-ի գիշերը, չդիմանալով ուժեղ ցավին, նա կատարել է այդ վիրահատությունը․ անզգայացման համար խմել է թունդ ոգելից խմիչք, 15-սանտիմետրանոց խոհանոցային դանակով կտրվածք է արել, ինչը հաջողվել է միայն երրորդ փորձից։ 15-սանտիմետրանոց ուղղահայաց կտրվածքի միջով նա ձեռքերով հանել է երեխային՝ ողջ տղայի։ Նա մկրատով կտրել է երեխայի պորտալարը, իսկ հետո կորցրել է գիտակցությունը։ Այս ամենը տևել է մոտ մեկ ժամ։ Մեր օրերում կեսարյան հատման ժամանակ բացում են միայն որովայնի ստորին հատվածը, մինչդեռ Ինեսը ստիպված էր կտրել ամբողջ որովայնը՝ մինչև կողոսկրերը։
Ուշքի գալլով՝ կինը վիրակապել է վերքը և երեխաներից մեկին ուղարկել օգնություն կանչելու։ 16 ժամ անց նրան տեղափոխել են հիվանդանոց, որտեղ նա ենթարկվել է մի քանի վիրահատության և տասը օր անց դուրս է գրվել իր առողջ նորածին որդու հետ։


== Արձագանքներ ==
Հարցազրույցներից մեկում Ինես Ռամիրեսը այսպես է  մեկնաբանել իր արարքը. «Ես այլևս չէի դիմանում ցավին։ Ես որոշեցի, որ եթե երեխաս մահանա, ուրեմն ես էլ ապրելու պատճառ չունեմ։ Բայց եթե նրան վիճակված էր ողջ մնալ, ես պատրաստ էի ամեն ինչի, որպեսզի տեսնեմ, թե ինչպես է նա մեծանում։ Այլ ելք չունեի։ Հույսս Աստծու վրա էր, և հույս ունեի, որ նա կփրկի երկուսիս էլ»։
Ինես Ռամիրես Պերեսը միակ կինն է, որ հաջողությամբ վերապրել է իր վրա կատարած կեսարյան հատումից հետո։ Նրա դեպքը նկարագրվել է «Գինեկոլոգիայի և մանկաբարձության միջազգային ամսագրի» (անգլ.՝ International Journal of Gynecology & Obstetrics) 2004 թվականի մարտի համարում։ Ըստ մասնագետների՝ Ինես Ռամիրեսին օգնել է հանգամանքների համադրությունը. նա ճիշտ է ընտրել կտրվածքի տեղը՝ արգանդի դիմաց՝ առանց աղիքները վնասելու, ոչ ստերիլ պայմաններում կատարված վիրահատությունից վերքի վարակում տեղի չի ունեցել, մինչև վիրահատության ավարտը նա չի կորցրել գիտակցությունը ցավային շոկից կամ արյան կորստից։


== Տե՛ս նաև ==
Լեոնիդ Ռոգոզով, Նովոլազարևսկայա անտարկտիկական կայանի բժիշկ, որը հեռացրել է սեփական կույր աղիքը։


== Ծանոթագրություններ ==


== Արտաքին հղումներ ==
Woman describes self-Caesarean (անգլերեն)
Top 10 Incredible Self Surgeries (անգլերեն)
Инес Рамирес Перес — женщина, которая сама себе сделала кесарево сечение
Պասաու (շրջան)

Անվան այլ կիրառումների համար տե՛ս՝ Պասաու (այլ կիրառումներ)Պասաու  (գերմ.՝ Landkreis Passau), շրջան Գերմանիայում։ Շրջկենտրոնն է Պասաու քաղաքը։ Զբաղեցնում է 1.530,04 կմ2։ Բնակչությունը՝ 188 683 մարդ։ Բնակչության խտությունը՝ 123 մարդ/կմ2։
Շրջանի պաշտոնական կոդը՝ 09 2 75։ Շրջանում 38 համայնք կա։


== Ծանոթագրություններ ==
Վիգնանկա (գյուղ, Նեմիրովի շրջան)

Անվան այլ կիրառումների համար տե՛ս՝ ՎիգնանկաՎիգնանկա (ուկրաիներեն՝ Вигнанка), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Վիգնանկա գյուղում բնակվում էր 33 մարդ։ Բնակավայրը զբաղեցնում է 0,266 կմ² տարածք։ Բնակչության խտությունը կազմում էր 124,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բալտո 2: Փնտրելով գայլին

Բալտո 2. Փնտրելով գայլին (անգլ.՝ Balto II: Wolf Quest)՝ 2002 թվականի ամերիկյան լիամետրաժ մուլտֆիլմ, ռեժիսոր` Ֆիլա Վայնշտեյն։ 1995 թվականի «Բալտո» մուլտֆիլմի շարունակությունն է։ 2004 թվականին դուրս է եկել մուլտֆիլմի երրորդ մասը «Բալտո 3. Հանգստի թևեր»։


== Սյուժե ==
Բալտոյին և Ջեննին ծնվում է վեց շուն։ Հինգը նման էին մորը` հասկի էին, իսկ վեցերորդ աղջիկը` Ալուն գայլի էր նման։ Շուտով բոլոր շները գտնում են իրենց տերերին, բայց մենակ Ալուն էր, որ ոչ մեկի դուրը չէր գալիս ու այդ պատճառով նա մնում է իր հոր մոտ։
Շուտով հայրը պատմում է Ալուին, թե որտեղից են «գայլի գեներ» նրա մոտ։ Ալուն իմանալով այդ ամենը փախչում է, որպեսզի գտնի իր տեղը այս կյանքում։
Այդ ժամանակ Բալտոն երազ է տեսնում, թե ինչպես մի գայլերի ոհմակ և ագռավներ հետևում են նրան։ Հաջորդ օրը Բալտոն գնում է Ալուին փնտրելու և ճանապարհին տեսնում է այն գայլերի խմբին և ագռավներին, որոնց տեսել է երազում։
Բալտոյի սիրելի ընկերները` Բորիսը, Մակը և Լակը չեն օգնում նրան իր աղջկան օգնելու հարցում ասելով, որ ընդհանուր ոչինչ չկա հոր և աղջկա մեջ։
Այդ ժամանակ Ալուն փնտրում էր փախուստի համար մի քարանձավ։ Շուտով մի քարանձավ է գտնում, բայց այդ քարանձավում ապրում էր նաև Մուրան։ Մուրան բացատրում է Ալուին, որ այդքան էլ սարսափելի չէ լինել և՛ շուն, և՛ գայլ։ Շուտով Ալուի հայրը նրան գտնում է, սակայն Ալուն հրաժարվում է տուն վերադառնալ։ Ալուն և նրա հայրը գնում են ճանապարհորդության։ Ճանապարհին Ալուի մոտ արթնանում են տարբեր կախարդական ուժեր։ Նա կարողանում է կարդալ այն արջի մտքերը, որը պատրաստվում էր հարձակվել նրանց վրա։
Ալուն և նրա հայրը հասնում են օվկիանոսի ափի մոտ և տեսնում են գայլերի ոհմակ։ Նրանց ղեկավարը՝ Նավան, օժտված էր կախարդական հնարքներով և նա անընդհատ կապի մեջ էր գեղեցկուհի գայլ Անուի հետ։ Նավայի խոսքերով նրանց մոտ շուտով նոր ղեկավար է գալու, ով չգիտի, որ նա գայլ է։ Բոլորը մտածում են, թե խոսքը Բալտոյի մասին է։ Եվ երիտասարդ գայլ Նիդժուն սկսում է թակարդներ լարել Բալտոյի համար, Յակի, Նուկի և Սումակի օգնությամբ։
Գալիս է միգրացիայի ժամանակաշրջանը։ Այդ ժամանակաշրջանում բոլոր գայլերը ցրվում են աշխարհով մեկ, որպեսզի գտնեն նոր բնակավայրի տեղ, անցնում են տարբեր սառցակալած օվկիանոսների միջով։ Օգտվելով այդ առիթից Նիդժուն փորձում է սպանել ղեկավարին, որպեսզի զբաղեցնի նրա տեղը և ստանա ղեկավարի պաշտոնը, սակայն նրան խանգարում է Ալուն։ Վերջապես Ալուն գտնում է իր տեղը այս կյանքում նա դառնում է գայլերի ոհմակի ղեկավարը։
Բալտոն վերադառնում է Նոմ և ճանապարհին ինչ-որ մեկը կախարդական հնարքների շնորհիվ վերափոխվում է Բալտոյի մոր՝ Անիուին։
Մուլտֆիլմն ավարտվում է նրանով, թե ինչպես Բալտոն բաժանվեց Անիուից։


== Հնչյունավորողներ ==
Հնչյունավորման ռեժիսոր՝ Իրինա Ստեկոլնիկովա


== Ցուցադրում տարբեր երկրներում ==
ԱՄՆ - 2002 թվականի փետրվարի 19
Նորվեգիա - 2002 թվականի ապրիլի 30
Արգենտինա - 2002 թվականի հուլիսի 16
Ճապոնիա - 2002 թվականի նոյեմբերի 22
Հունգարիա - 2003 թվականի փետրվարի 28


== Հետաքրքիր փաստեր ==
2002 և 2003 թվականներին մուլտֆիլմն արժանացել է 2 մրցանակի, բայց ստացել միայն մեկը։
Եթե ուշադիր դիտենք մուլտֆիլմը, ապա կնկատենք շատ սխալներ՝ նկարելու ժամանակ, աուդիոյի ժամանակ և այլ սխալներ։


== Ծանոթագրություններ ==


== Արտաքին հղումներ ==
О трилогии «Балто» на сайте animationsource.org
573

573 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 573 թվականն է, 
VI դարի 73-րդ տարին։


== Դեպքեր ==


== Ծնունդներ ==
Աբու Բաքր, արաբ խալիֆ (մոտավոր)։


== Մահեր ==
Գնա քո ճանապարհով

«Գնա քո ճանապարհով» (անգլ.՝ Going My Way), գեղարվեստական, սև ու սպիտակ ֆիլմ, արժանացել է 7 Օսկար մրցանակի՝ ներառելով լավագույն ֆիլմի համար մրցանակը։ Մինչև տասներկու տարեկան երեխաներին ֆիլմը թույլատրվում է դիտել ծնողների ուղեկցությամբ։


== Սյուժե ==
Հայր Ֆիցգիբոնը՝ ծեր քահանան, ծառայում էր այդ հին շրջանում արդեն 45 տարի, սակայն նրա եկեղեցին աղքատ էր, վատ էր ջեռուցվում և ուներ պարտքեր այդ տարածքի վարձույթի համար։ Եկամուտի շտկման համար իր մոտ ուղևորվեց երիտասարդ քահանա՝ Չակ Օ`Մոլին։
Հայր Ֆիցգիբոնը՝ եկածի հետ շփվելով զգում էր խառնված զգացողություններ, նա չափից դուրս ոչ սովորական էր կյանքի իր հայացքներում։ Եվ իրականում այդ երիտասարդ քահանան, ծառայության ազատ ժամանակի ընթացքում, տեղի երեխաների հետ խաղում էր բեյսբոլ, կազմակերպում դժվար պատանիների հետ կազմակերպում էր երգչախումբ և նույնիսկ գնում էր կինո դիտելու։ Նա ասում է․ «կրոնը պետք է լի լինի լույսով և կյանքով, այլ ոչ թե լինի մռայլ և մոխրագույն»։
Անցնում են շաբաթներ և հայր Ֆիցգիբոնը և քահանա Չակ Օ`Մոլին, թափանցում են միմյանց ճանաչելու մեջ, քանի որ նրանց նպատակը մեկն էր՝ Աստծո խոսքի ուրախությունը հաղորդել մարդկանց։


== Դերերում ==


== Մրցանակներ ==
Օսկար 17-րդ մրցանակաբաշխությանը ֆիլմը առաջադրվել է տաս նոմինացիաների։ Բարի Ֆիցջերալդը միանգամից արժանացել է երկու նոմինացիայի․ Օսկար լավագույն դերասանի համար և Օսկար լավագույն երկրորդ պլանի տղամարդու դերի համար (արդյունքում կանոնները փոխվեցին, որպեսզի կանխեն նման իրավիճակները)։ Ֆիլմը ստացել է յոթ մրցանակ՝ ներառելով Օսկար մրցանակը՝ լավագույն ֆիլմի համար։


== Ծանոթագրություններ ==


== Արտաքին հղումներ ==
Going My Way(անգլ.) ֆիլմը Internet Movie Database կայքում
Going My Way(անգլ.) ֆիլմը Rotten Tomatoes կայքում
Ճարպերի հիդրում

Ճարպերի հիդրում, ջրածնի կատալիտիկ միացումը հեղուկ ճարպերին և ձեթերին։ Ճարպերի հիդրման մեթոդն առաջարկել են Նորմանը և Մ․ Ա․ Ֆոկինը (1902-1903)։ Առաջին անգամ արտադրության մեջ կիրառվել է Ռուսաստանում (1908)։ Ձեթերի և ծովային կենդանիների ու ձկների հեղուկ ճարպերի հիդրմամբ ստացվում են պինդ ճարպեր, որոնք օգտագործվում են սննդի մեջ (մարգարինի, խոհարարական ճարպերի արտադրություն) և տեխնիկական նպատակներով (օճառի, ստեարինի ու մեկուսիչ նյութերի արտադրություն)։ Հիդրման պրոցեսում չհագեցած միացությունները հագենում և մասամբ իզոմերվում են։ Հիդրված ճարպերի հատկությունները կախված են հիդրման ջերմաստիճանից ու ճնշումից, կատալիզատորի քանակից ու տեսակից, օգտագործվող ջրածնի քանակից ու որակից։ Սննդաճարպեր ստանալու համար հիդրումն (տարածված եղանակը) իրականացնում են ոչ մեծ ավելցուկային ճնշման տակ, արդյունավետ խառնիչներով հարմարեցված ավտոկլավներում մանրահատիկ նիկելային կամ պղինձնիկելային կատալիզատորների ներկայությամբ։
Միջօրեական

Միջօրեականը Երկրի մակերևույթի միևնույն երկայնության կետերը միացնող կորն է։ Միջօրեականներն ձգվում են մի բևեռից մինչև մյուսը՝ զուգահեռականների հետ հատվելով ուղիղ անկյան տակ։
Երկրի միջօրեական մագնիսականը երկրամագնիսական դաշտի ուժագծի պրոյեկցիան Երկրի մակերևույթի վրա։ Մագնիսական բոլոր միջօրեականները, որոնք բարդ կորեր են, հատվում են Երկրի հյուսիսային և հարավային մագնիսական բևեռներում։ Մագնիսական միջօրեականի հարթություն է կոչվում այն ուղղաձիգ հարթությունը, որն անցնում է դիտորդով (սարքով) և պարունակում երկրամագնիսական դաշտի լարվածության վեկտորն այդ կետում։ Միջօրեականի հարթության (այդտեղ տեղադրվում է մագնիսական կողմնացույցի սլաքը) և աշխարհագրական միջօրեականի հարթության կազմած անկյունը Երկրի մակերևույթի տվյալ կետում կոչվում է մագնիսական հակում։ Երկրի մագնիսական միջօրեականի հետ մեկտեղ հաճախ դիտարկում են երկրամագնիսական միջօրեականը Երկրի մակերևույթի դիտարկվող կետով և հյուսիսային ու հարավային երկրամագնիսական բևեռները միացնող ուղիղ գծով տարված հարթության և Երկրի մակերևույթի հատման գիծը։ Ի տարբերություն մագնիսական միջօրեականի, որը նկարագրում է Երկրի իրական մագնիսական դաշտը, երկրամագնիսական միջօրեականները նկարագրում են դրա առաջին մոտավորությունը՝ համասեռ մագնիսացած երկրագնդի դաշտը։
15-րդ հյուսիսային զուգահեռական

15-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 15°-ի անկյուն։ 
Անցնում է Աֆրիկայով, Հնդկական օվկիանոսով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։ 

Այս զուգահեռականի բոլոր կետերն ունեն հյուսիսային լայնության 15° (հս.լ. 15°) կոորդինատը։
Այս զուգահեռականի լայնության մեկ աստիճանին համապատասխանում է 107 034 մ, ընդհանուր երկարությունն է 38 532 կմ, ինչը կազմում է հասարակածի երկարության 96%-ը։


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 13 ժամ 01 րոպե
ձմեռվա արևադարձի ժամանակ՝ 11 ժամ 14 րոպե


=== Զուգահեռականով հատվող տարածքները ===
Մալի
Նիգեր
Չադ
Սուդան
Էրիթրեա
Կարմիր ծով
Եմեն
Հնդկական օվկիանոս
Հնդկաստան Գոա, Քարնաթաքա, Ադհրա Փրադեշ
Հնդկական օվկիանոս, Բենգալական ծովածոց
Մյանմար
Թայլանդ
Լաոս
Վյեթնամ
Հարավ-Չինական ծով
Փիլիպիններ
Խաղաղ օվկիանոս
Փիլիպիններ
Խաղաղ օվկիանոս Հյուսիսային Մարիանա կղ.-ներ
Մեքսիկա
Գվատեմալա
Հոնդուրաս
Նիկարագուա
Հոնդուրաս
Կարիբյան ծով Անցնելով Դոմինիկայի և Մարթինիքի միջև
Ատլանտյան օվկիանոս
Քաբո Վերդե
Ատլանտյան օվկիանոս
Քաբո Վերդե
Ատլանտյան օվկիանոս
Սենեգալ
Մավրիտանիա
Մալի
Բուրքինա Ֆասո
Մալի


== Տես նաև ==
16-րդ հյուսիսային զուգահեռական
14-րդ հյուսիսային զուգահեռական


== Ծանոթագրություններ ==
.gd

.gd, Գրենադայի վերին մակարդակի ազգային դոմենն է։


== Արտաքին հղումներ ==
IANA .gd whois տեղեկություն
Յազիկովո (այլ կիրառումներ)

Յազիկովո, կարող է վերաբերել՝

Յազիկովո - գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Յազիկովո - գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Յազիկովո - գյուղ Ռուսաստանի Նիժնի Նովգորոդի մարզի Պիլնինսկի շրջանի կազմում։
Յազիկովո - գյուղ Ռուսաստանի Նովգորոդի մարզի Օկուլովսկի շրջանի կազմում։
Յազիկովո - քաղաքատիպ ավան Ռուսաստանի Ուլյանովսկի մարզի Կարսունսկի շրջանի կազմում։
Յազիկովո - գյուղ Ռուսաստանի Վլադիմիրի մարզի Սուդոգոդսկի շրջանի կազմում։
Հայկ Ամալյան

Հայկ Մեսրոպի Ամալյան (հոկտեմբերի 14, 1924(1924-10-14), Փանիկ, Ալեքսանդրապոլի գավառ, Հայկական ԽՍՀ, ԱԽՖՍՀ, ԽՍՀՄ), հայ լեզվաբան, բանասիրական գիտությունների դոկտոր (1975), պրոֆեսոր (1981)։


== Կենսագրություն ==
1954 թվականին ավարտել է Երևանի պետական համալսարանը։ 1959 թվականից եղել է Մատենադարանի գիտաշխատող, 1975-1990 թվականներին՝ Հայկական պետական մանկավարժական համալսարանի հայոց լեզվի ամբիոնի վարիչ։
Զբաղվել է բառարանագրության պատմության ու տեսության հարցերով («Միջնադարյան Հայաստանի բառարանագրական հուշարձանները» (հ. 1-2, 1964-1971 թվականներ))։
Հրատարակել է Երեմիա Մեղրեցու «Բառգիրք հայոցի» (1975 ), Աստվածաշնչի «Գիրք Մակաբայեցույ» (1996) և «Գիրք երկոտասան մարգարէից» (2000) գրքերի քննական բնագրերը։


== Ծանոթագրություններ ==
Ամազոնաս (այլ կիրառումներ)

Ամազոնաս, կարող է վերաբերել՝

Ամազոնաս - նահանգ Բրազիլիայի հյուսիս֊արևմուտքում, Ամազոնի դաշտավայրում
Ամազոնաս - Վենեսուելայի 23 նահանգներից մեկը
Մ.թ.ա. 329


== Դեպքեր ==


== Ծնունդներ ==


== Մահեր ==
Լանսելոտ Օդուվա Իմասուեն

Լանսելոտ Օդուվա Իմասուեն (անգլ.՝ Lancelot Oduwa Imasuen, հուլիսի 21, 1971(1971-07-21), Բենին Սիթի, Նիգերիա), նիգերիացի կինոռեժիսոր, պրոդյուսեր, սցենարիստ։


== Կենսագրություն ==
Լանսելոտ Օդուվա Իմասուենը ֆիլմարտադրությունում ներգրավվել է 1999 թվականից, հիմնականում հանդես եկել որպես կինոռեժիսոր և պրոդյուսեր։ Նրա կինոնկարները ներկայացնում են աֆրիկյան իրականության մինչ այդ չհետազոտված կողմերը՝ ցեղայնությունը (թրայբալիզմը - tribalism), կախարդանքը, հանցավորությունը, աղքատությունը, կրոնը, ժողովրդական հավատալիքները։
2008 թվականին Կանադայի կինոյի ազգային խորհրդի պատվերով ռեժիսորներ Բեն Ադելմանն ու Սամիր Մալալը նկարահանել են «Նոլիվուդյան Բաբելոն» («Nollywood Babylon») վավերագրական կինոնկարը, որտեղ հանգամանորեն ներկայացրել են, թե ինչպես է Լանսելոտ Օդուվա Իմասուենն աշխատում իր 157-րդ՝ Bent Arrows («Ճկված նետեր») ֆիլմի վրա։ Նրանց պատրաստած վավերագրական ֆիլմը 2009 թվականի հունվարին ցուցադրվել է Sundance կինոփառատոնի մրցութային բաժնում ։ Իսկ Իմասուենի «Ճկված նետեր» ֆիլմը Նիգերիայում էկրան է բարձրացել 2010 թվականին։


== Ընտրյալ ֆիլմագրություն ==
The Soul That Sinneth (1999)
The Last Burial (2000)
Private Sin (2003)
Enslaved (2004)
Moment of Truth (2005)
Games Men Play (2006)
Yahoo Millionaire (2007)
Sister's Love (2008)
Entanglement (2009)
Home in Exile (2010)
Bent Arrows (2010)
Adesuwa (2012)
Invasion 1897 (2014)
ABCs_of_Death_2 (Segment L is for Legacy) (2014)
"ATM (Authentic Tentative Marriage)" (2016)
Enakhe (2020)


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Lancelot Oduwa Imasuen Internet Movie Database կայքում
Քարիանի

Քարիանի (վրաց.՝ ქარიანი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1360 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 93 մարդ։


== Ծանոթագրություններ ==
Ամրոց (բլուր)

Անվան այլ կիրառումների համար տե՛ս՝ Ամրոց (այլ կիրառումներ)Ամրոց, բլուր Աբովյան քաղաքի հյուսիս-արևելյան կողմում։ Գագաթային մասում XIX դարում պահպանված են եղել հաստ պարիսպներ և շինությունների մնացորդներ, դամբարաններ, որոնք ժամանակին պեղել է Ե. Լալայանը։ Հայտնաբերվել են նախապատմական ժամանակների իրեր։


== Ծանոթագրություններ ==
Փիլզախ

Փիլզախ (գերմ.՝ Pilsach), կոմունա Գերմանիայում, Բավարիա երկրամասում։
Ենթարկվում է Վերին Պֆալց օկրուգին։ Գտնվում է Նոյմարկտ Վերին Պֆալցի շրջանում։ Բնակչությունը կազմում է 2676 մարդ (2010 թվականի դեկտեմբերի 31-ի տվյալներով)։ Տարածքը 47,72 կմ² է։ Պաշտոնական կոդը՝ 09 3 73 153։


== Ծանոթագրություններ ==


== Արտաքին հղումներ ==
Պաշտոնական կայք
Պոլովեցկոե (այլ կիրառումներ)

Պոլովեցկոե, կարող է վերաբերել՝

Պոլովեցկոե - գյուղ Ռուսաստանի Յարոսլավլի մարզի Պերեսլավսկի շրջանի կազմում։
Պոլովեցկոե - գյուղ Ռուսաստանի Յարոսլավլի մարզի Պերեսլավսկի շրջանի կազմում։
Տիրան Ալեքսանյան

Տիրան Ալեքսանյան (ապրիլի 2, 1881(1881-04-02) կամ ապրիլի 12, 1881(1881-04-12), Կոստանդնուպոլիս, Օսմանյան կայսրություն - հուլիսի 27, 1954(1954-07-27), Շամոնի Մոն Բլան), հայ կոմպոզիտոր, թավջութակահար։


== Կենսագրություն ==
Ծնվել է Կ. Պոլսում։ 15 տարեկան հասակում մեկնել է Գերմանիա, աշակերտել Դրեզդենի կոնսերվատորիայի պրոֆեսոր Գրյուցմախերին և կոմպոզիտոր Դրեզեկեին (1896-1901)։ Այնուհետև մեկնել է Փարիզ, որտեղ հռչակվել է որպես թավջութակահար։
Գրել է «Թավջութակի ուսուցումը» աշխատությունը, որը լույս է տեսել ժամանակի խոշորագույն ջութակահարներից Պաբլո Կասալսի առաջաբանով։ Երկար տարիներ որպես երաժշտության պրոֆեսոր աշխատել է Փարիզի «Էքոլ նորմալ» երաժշտանոցում, միաժամանակ եղել դպրոցի կամերային բաժնի տեսուչը։ 1938 թվականին հրավիրվել է ԱՄՆ և Նյու Յորքում հիմնել իր մեթոդով գործող թավջութակի դպրոց։
Տպագրության է պատրաստել Բախի սոնետների ժողովածուն։ Տարբեր քաղաքներում տվել է բազմաթիվ համերգներ։ Ունի մի շարք ստեղծագործություններ, ինչպես՝ «Խորհուրդ խորին», «Օրոր», «Ալագյազ», «Հով արեք, սարեր», «Կանչե կռունկ»՝ ջութակի և դաշնամուրի համար։


== Երկեր ==
Թավջութակի ուսուցումը (լույս է տեսել ջութակահար Պաբլո Կասալսի առաջաբանով)։
L՛enseignement du vionloncelle, P., 1914.
Traite՛ the՛ore՛tique et prantique du violoncelle, P., 1922.


== Աղբյուրներ ==
Հայր Տանգիի դիմանկարը (կտավ)

Հայր Տանգիի դիմանկարը (ֆր.՝ Le père Tanguy), Վինսենթ վան Գոգի նկարը՝ նկարված 1887 թվականին։ Համարվում է Ժյուլիեն-Ֆրանսուա Տանգին պատկերող երեք նկարներից մեկը։ Այդ երեք նկարները ցուցադրում են Վինսենթ վան Գոգի տեխնիկայի առաջընթացը իր՝ Փարիզ այցելությունից հետո։ Առաջինը նկարված է մռայլ գույներով։ Երկրորդը նմանակում է ճապոնացի նկարիչներից։ Վերջին նկարը միացնում է նկարիչների փարիզյան համայնքից ստացած ճապոնականությունը, իմպրեսիոնիզմը և այլ ազդեցություններ։ Այս կտավը այժմ գտնվում է Փարիզում՝ Ռոդենի թանգարանում։


== Վինսենթ վան Գոգը Փարիզում ==
1886 թվականին նկարիչը մեկնում է Հոլանդիայից։ Վան Գոգը բնակություն է հաստատում իր եղբոր՝ Թեոյի տանը։ Փարիզում երիտասարդ Վինսենթը ենթարկվում է պուանտիլիստների, իմպրեսիոնիստների։ Նրա ընկերների շրջան են մտնում Կամիլ Պիսարոն, Անրի Տուլիզ-Լոտրեկը, Պոլ Գոգենը, Էմիլ Բերնարը, Պոլ Սինյակը, Ջորջ Ցյորան և այլք։ Արվեստագետի վրա ազդեցություն ունեցավ նաև Հոքուսայի և Հիրոսիգեի փորագրությունները։ Երկու տարվա ընթացքում՝ 1886-1888 թվականներին Վինսենթ վան Գոգն աշխատում է Փարիզում, հետևում տարբեր ժանրերի՝ ստեղծելով իր սեփական, անկրկնելի ոճը։


== Ժյուլիեն Տանգի ==

Ժյուլիեն-Ֆրանսուա Տանգին ուներ ոչ մեծ մի խանութ, որտեղ վաճառում էր նկարչական պարագաներ և նկարներ։ Նա առաջիններից մեկն էր, ով վաճառքի հանեց Վան Գոգի նկարներից, բայց նրան այդպես էլ չհաջողվեց նկարչի կենդանության օրոք վաճառել դրանցից և ոչ մեկը։ Հայրիկ Տանգիի ուրախ տրամադրությունը և ոգևորությունը գրավեցին նկարիչներին. շուտով խանութը դարձավ շատ նկարիչների վարպետանոց։ Ժյուլիենի բարության և պատրաստակամության համար նկարիչները նրան «հայրիկ» անվանեցին։ Հայրիկ Տանգին ներկերի գումարի դիմաց նկարիչներից ընդունում էր նրանց կտավները։ Այդ միջոցով նա հիասքանչ հավաքածու էր ձեռք բերել։ Ի տարբերություն ամուսնու՝ Տանգիի կինը պակաս արվեստասեր էր և չէր կիսում ամուսնու շռայլությունները՝ նկարիչներից պահանջելով կանխիկ գումարով վճարումներ։
Վան Գոգը մահացել է 1890 թվականին, իսկ Տանգին՝ չորս տարի անց։ Նրա մահից հետո դուստրը վաճառել է «Տանգի հայրիկի դիմանկարը» Օգյուստ Ռոդենին։ Այսպիսով՝ նկարը, որ գտնվում էր նրա մասնավոր հավաքածուում, այժմ գտնվում է Ռոդենի թանգարանում։


== Նկարի դետալներ ==
Տանգիի մուգ կապույտ բարի աչքերը և կարմիր շրթունքները հակադրվոմ են գունատ մաշկին և սպիտակ մորուքին։
Սակուրան, որը պատկերված է նկարի աջ վերին մասում, հավասարակշռված է կապույտ երկնքի և բնապատկերի մուգ կանաչի շնորհիվ։
Նկարի ստորին ձախ հատվածի վառ գծերը կազմում են Վինսենթ վան Գոգի կողմից գրված ֆոնի մասը, որ լցված է ճապոնական տպագրություններով։
Տանգիի դուրս ցցված երակներով ձեռքերը համադրվում են իր կապույտ պիջակի հետ։


== Արտաքին հղումներ ==
Wallace R. «World of van Gogh (1853—1890)»
«Rodin as a Collector (Extract from the work Rodin — Le musée et ses collections, published by Scala, Paris, 1996)». Collections. Musée Rodin. Retrieved March 18, 2011.


== Ծանոթագրություններ ==
Նևերլանդ

Նևերլանդ (անցյալում՝ Սիկամոր Վալլի), ռանչոն գտնվում է Սանտա Բարբարա քաղաքից դեպի հյուսիս-արևմուտք։ Հայտնի է տիրոջ՝ Մայքլ Ջեքսոնի շնորհիվ։ Ռանչոն նրան է պատկանել 1988 թվականից մինչև 2005 թվականը։ Ռանչոն անվանվել է Մայքլի սիրելի հերոս Փիթեր Փենի երկրի պատվին։
Երկար ժամանակ ռանչոյի տերն է եղել Մայքլը։ 1988 թվականին տարբեր տեղեկություններով 16,5-30 միլիոն դոլարով նա գնել է 10,83 կմ² հողատարածք։
Ռանչոյի տարածքում, որը 5 անգամ մեծ է Մոնակոյից, Ջեքսոնը կառուցել է զվարճալիքների այգի և մասնավոր գազանանոց։ Երգիչը ապրում էր հենց ռանչոյում։ Ռանչոյի պահպանումն ամսական արժենում էր 120 000 դոլար։ 2006 թվականին աշխատանքից ազատվեցին մի քանի աշխատողներ, դրա հետ մեկտեղ փակվեց ռանչոյի մի մասը. այդ ամենը պայմանավորված էր ֆինանսական դժվարություններով։
2008 թվականին Մայքլը ռանչոն ստիպված վաճառեց Colony Capital LLC ընկերությանը (այդ ընկերության տերը Մայքլի մոտ ընկեր Թոմաս Բարաքն էր)։ Ավելի ուշ Colony Capital LLC-ը գնեց ռանչոյի գրավաթղթերը, ինչն արժեցավ 24,5 մլն. դոլար։


== Աղբյուրներ ==


== Տես նաև ==
Photographs of the Neverland interior, taken on July 2, 2009.
Satellite Images of Neverland
Night images of Neverland Ranch
Aerial photos of Neverland, before and after removal of rides
Neverland Ranch fan site Archived 2010-03-06 at the Wayback Machine.
Բայեր Լևերկուզեն

Բայեր Լևերկուզեն (գերմ.՝ Bayer 04 Leverkusen Fußball GmbH), գերմանական ֆուտբոլային ակումբ Լևերկուզենից։ Ակումբը հիմնադրվել է 1904 թվականին և ներկայումս հանդես է գալիս Բունդեսլիգայում՝ Գերմանիայի բարձրագույն դիվիզիոնում։ Տնային հանդիպումները անցկացնում է «ԲայԱրենա» մարզադաշտում, որը տեղավորում է 30,210 հանդիսական։


== Ներկա կազմ ==
2017 թվականի օգոստոսի 31-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Նվաճումներ ==


=== Ազգային ===
Բունդեսլիգա
Երկրորդ տեղ (5). 1996–97, 1998–99, 1999–2000, 2001–02, 2010–11
Բունդեսլիգա 2 Հյուսիս
Հաղթող (1). 1978–79
Գերմանիայի գավաթ
Հաղթող (1). 1992–93
Երկրորդ տեղ (2). 2001–02, 2008–09
Գերմանիայի սուպերգավաթ
Երկրորդ տեղ (1). 1993


=== Միջազգային ===
ՈՒԵՖԱ Գավաթ/ՈՒԵՖԱ Եվրոպայի Լիգա
Հաղթող (1). 1987–88
ՈՒԵՖԱ Չեմպիոնների Լիգա
Երկրորդ տեղ (1). 2001–02


== Արտաքին հղումներ ==
Բայեր Լևերկուզենի պաշտոնական կայքը
Բայեր Լևերկուզենի պաշտոնական Տվիտերի էջը
Բայեր Լևերկուզենի պաշտոնական Ֆեյսբուքի էջը
Բայեր Լևերկուզենի պաշտոնական Ինստագրամի էջը
Բայեր Լևերկուզենի պաշտոնական ՅուԹյուբի էջը
Բայեր Լևերկուզենը transfermarkt-ում
Բայեր Լևերկուզենը futbol24.com-ում
Բայեր Լևերկուզենը soccerway.com կայքում
Բայեր Լևերկուզենը ՈՒԵՖԱ-ի պաշտոնական կայքում
Բայեր Լևերկուզենը Բունդեսլիգայի պաշտոնական կայքում
Շարժման կայունություն

Շարժման կայունություն մեխանիկայի կարևորագույն հասկացություններից։ Մեխանիկական ցանկացած համակարգի (օրինակ, մեքենայի, գիրոսկոպային սարքերի, ինքնաթիռի, արկի) շարժումը կախված է գործող ուժերից և, այսպես կոչված, սկզբնական պայմաններից, այսինքն՝ շարժման սկզբնապահին համակարգի կետերի դիրքից և արագությունից։ Գիտենալով այդ ուժերն ու սկզբնական պայմանները՝ կարելի է տեսականորեն հաշվել, թե ինչպես կշարժվի համակարգը։ Այդ հաշվարկին համապատասխանող շարժումը կոչվում է չխոտորված։ Բայց քանի որ բոլոր չափումները կատարվում են ճշգրտության այս կամ այն աստիճանով, ապա գործնականում սկզբնական պայմանների իրական արժեքները որոշ չափով կտարբերվեն հաշվարկայինից։ Բացի այդ, մեխանիկական համակարգը շարժման ժամանակ կարող է ենթարկվել աննշան պատահական ներգործությունների, մի բան, որը դարձյալ համարժեք է սկզբնական պայմանների փոփոխությանը։ Սկզբնական պայմանների՝ տարբեր պատճառներով առաջացող շեղումները հաշվարկային արժեքներից, կոչվում են սկզբնական խոտորումներ, իսկ այն շարժումը, որ կատարում է համակարգը այդ խոտորումների առկայության դեպքում, կոչվում է խոտորված շարժում։ Սկզբնական խոտորումների ազդեցությունը համակարգի շարժման բնութագրերի (կետերի հետագծերի, արագությունների են) վրա կարող է երկակի լինել։ Եթե բավականաչափ փոքր սկզբնական խոտորումների դեպքում բնութագրերից որևէ մեկը ժամանակի հաջորդ պահերին քիչ է տարբերվում չխոտորված շարժում կատարելիս ունեցած արժեքից, ապա համակարգի շարժումն այդ բնութագրի նկատմամբ կոչվում է կայուն։ Իսկ եթե որքան ասես փոքր, բայց զրոյից տարբեր սկզբնական խոտորումների դեպքում ավյայ բնութագիրը ժամանակի ընթացքում ավելի ու ավելի է տարբերվում չխոտորված շարժմանը համապատասխանող արժեքից, ապա համակարգի շարժումն այդ բնութագրի նկատմամբ կոչվում է անկայուն։ Այս սահմանումները համապատասխանում են շարժման կայունության Ա․ Մ․ Լյապունովի սահմանմանը։ Այն պայմանները, որոնց դեպքում մեխանիկական համակարգի շարժումը կայուն է, կոչվում են կայունության չափանիշներ։ շարժման կայունության տեսությունը գործնական կարևվոր նշանակություն ունի տեխնիկայի շատ բնագավառներում, քանի որ շարժման կայունությամբ պետք է օժտված լինեն շարժիչները, ավտոմոբիլները, ինքնաթիռները, հրթիռները, գիրոսկոպային սարքերը, ավտոմատ կարգավորման համակարգերը են։ Երկնային մեխանիկայում շարժման կայունության պրոբլեմն առաջանում է արեգակնային համակարգի, կրկնակի աստղերի կառուցվածքի պահպանման տևողության հարցն ուսումնասիրելիս։
Միրսկիսեուլ

Միրսկիսեուլ (վրաց.՝ მირსკისეული), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 377 մարդ։


== Ծանոթագրություններ ==
Ռոմեո Ջենեբյան

Ռոմեո ժիրայրի Ջենեբյան (սեպտեմբերի 10, 1979(1979-09-10), Երևան, Հայկական ԽՍՀ, ԽՍՀՄ), հայ ֆուտբոլիստ, խաղացել է կիսապաշտպանի դիրքում։


== Մարզական կարիերա ==
Առաջին խաղը տեղի է ունեցել Արտաշատի Դվինում։ Այնուհետև մեկ ու կես տարի «Արարատում» հանդես գալուց հետո տեղափոխվել է «Ցեմենտ», որտեղ երկու խաղ անցկացնելուց հետո թիմը դառնում է չեմպիոն։ Առաջնությունն ավարտելուց հետո տեղափոխվում է  «Ղարաբաղ» ֆուտբոլային ակումբ։  Ղարաբաղում անցկացրած խաղերը արդյունք չտվեց, քանի որ թիմը գտնվում էր մրցաշարային աղյուսակի վերջին հորիզոնականում։ Տրանսֆերային պատուհանով վերադարձավ «Ցեմենտ» ֆուտբոլային ակումբ։ Երկրորդ անգամ ակումբ գալուց հետո մեդալների հավաքածուն համալրեց ոսկ (2000 թվականի մրցաշար)  և բրոնզե մեդալներով (1999 թվականի մրցաշար, 2001 թվականի մրցաշար)։ Արծաթե մեդալի արժանացավ նաև 1999 թվականի Հայաստանի ֆուտբոլի Սուպերգավաթում։
2003  թվականից Ջենեբյանը հանդես է եկել «Բանանց» ակումբում, ցուցաբերել է  կայուն խաղ, ընդգրկվել է թիմի հիմնական կազմում, որի ընթացքում  հաղթել է երկրի գավաթը և   մի շարք մրցաշարեր։ Ակումբի գլխավոր ձեռքբերումը 2007 թվականի Հայաստանի գավաթի նվաճումն էր։ 2008 թվականին «Բանանցը» նորից հնարավորություն ուներ նվաճելու գավաթը, սակայն եզրափակչում պարտվեց Արարատին։ Նույն թվականի առաջնությունում «Բանանցի» խաղը նույնպես անհաջող էր, որի պատճառով Ջենեբյանը լքեց ակումբը։ 2008 թվականի մրցաշրջանը Ջենեբյանը ավարտեց «Միկա» ակումբում։
2009 թվականին նա պայմանագիր է կնքել «Իմպուլս» ակումբի հետ։ Մրցաշրջանի երկրորդ կեսին վարձավճարով վերադարձել է  լիբանանյան «Սաֆա» ակումբը։  Տարեվերջին վերադարձել է նորից «Իմպուլս» ։ 2010 թվականի Հայաստանի գավաթի պատասխան խաղից հետո թիմի մարզիչ Ստեեփան Բաղդասարյանը հրաժարվել է  երեք ֆուտբոլիստներ՝ Արամ Հակոբյանի, Արման Մինասյանի և Ռոմեո Ջենեբյանի  ծառայություններից։


== Նվաճումներ ==


=== «Սպարտակ» (Երևան) ===
Հայաստանի չեմպիոն․1998, 2000
Հայաստանի բրոնզե մեդալակիր․ 1999, 2001
Հայաստանի Սուպեր գավաթակիր․ 1998
Հայաստանի Սուպեր գավաթակիր արծաթե մեդալակիր․ 1999


=== «Բանանց» ===
Հայաստանի առաջնության արծաթե մեդալակիր․ 2003, 2006
Հայաստանի գավաթակիր․ 2007
Հայաստանի գավաթաի արծաթե մեդալակիր․ 2003, 2004, 2008
Հայաստանի Սուպեր գավաթաի արծաթե մեդալակիր․ 2005


== Ծանոթագրություններ ==


== Արտաքին հղումներ ==
Էջը ՖՖԱ–ի կայքում
Էջը armfootball.tripod.com կայքում(անգլ.)
Էջը footballdatabase.eut կայքում(անգլ.)
Ֆուտբոլիստի էջը soccerway.com կայքում(անգլ.)
Բայրամյան

Բայրամյան, հայկական ազգանուն։


== Ազգանունը կրողներ ==
Խորեն Ռոբերտի Բայրամյան (1992), ֆուտբոլիստ։
Հրաչյա Սմբատի Բայրամյան (1944), գրականագետ, թարգմանիչ, վրացագետ։


== Ծանոթագրություններ ==
Քրիստոսը Մարթայի և Մարիամի տանը (նկար)

«Քրիստոսը Մարթայի և Մարիամի տանը» (հոլ.՝ Christus in het huis van Martha en Maria), բարոկկո դարաշրջանի հոլանդացի հռչակավոր գեղանկարիչ, հոլանդական գեղանկարչության ոսկե դարաշրջանի ներկայացուցիչ Յան Վերմեերի նկարը։ Հեղինակը կտավը վրձնել է 1654 թվականին։ Յուղաներկով կտավի չափերն են՝ 160 × 142 սմ։
Այսօր «Քրիստոսը Մարթայի և Մարիամի տանը» ստեղծագործությունը պահպանվում և ցուցադրվում է Շոտլանդիայի ազգային պատկերասրահում (Էդինբուրգ, Միացյալ Թագավորություն)։


== Կտավի ստեղծում ==
«Քրիստոսը Մարթայի և Մարիամի տանը» կտավը հեղինակն ավարտին է հասցրել 1655 թվականին։ Այն համարվում է Յան Վերմեերի ամենավաղ ստեղծագործություններից մեկը։ Նկարիչն իր ստեղծագործական ուղին սկսելիս հաճախակի էր նկարում քրիստոնեական և դիցաբանական սյուժեներով (օրինակ՝ «Դիանան ուղեկցորդուհիների հետ»): Վերմեերի ոճին այնքան էլ բնորոշ չէ այս կտավը, այդ պատճառով նրա ստեղծագործությունները հետազոտող մասնագետներն այն կարծիքին էր, որ կտավը ստեղծվել է անհատական պատվերի շնորհիվ։


== Սյուժե ==
«Քրիստոսը Մարթայի և Մարիամի տանը» ստեղծագործությունում հոլանդացի նկարիչը պատկերել է Աստվածաշնչի Նոր Կտակարանի այն հատվածը, երբ Հիսուս Քրիստոսը այցելում է Մարթային և Մարիամին։ Այս դեպքը տեղի է ունեցել Բեթանիայում։


== Նկարագիր ==
«Քրիստոսը Մարթայի և Մարիամի տանը» ստեղծագործությունն արված է հոլանդական գեղարվեստական դպրոցի ավանդույթներով։ Կտավը ստեղծելու պահին Վերմեերն օգտագործել է մուգ, դեղնակարմիր և տաք ոսկեգույն երանգներ, որոնց պայծառությունն ընդգծում էր ավելի մուգ գույներով։ Հեղինակը կտավի կենտրոնում նկարել է երեք ֆիգուր, ընդ որում, շատ դետալներ է բաց թողել, որպեսզի կոմպոզիցիայի գերհագեցում չլինի։ Հետևի ֆոնն արված է մուգ երանգներով, որպեսզի գլխավոր հերոսներն առավել ընդգծված երևան։ Ֆիգուրների դասավորությունն ու մտացածին ինտերիերը բնորոշ են իտալական վերածննդի ավանդույթներին։


== Ծանոթագրություններ ==


== Գրականություն ==
Norbert Schneider: Vermeer sämtliche Gemälde. Taschen, Köln 2004. ISBN 3-8228-6377-7
DuMont: Vermeer. DuMont Literatur- und Kunstverlag, Köln 2003. ISBN 3-8321-7339-0


== Արտաքին հղումներ ==
Картина на сайте Национальной галереи Шотландии

National Galleries of Scotland web page on the painting
Essential Vermeer website pages on the painting
Vermeercentrum, housed at the site of the former St. Lucas Guild in Delft.
Vermeer and The Delft School, a full text exhibition catalog from The Metropolitan Museum of Art, which contains material on the painting (see index)
The Milkmaid by Johannes Vermeer, exhibition catalog fully online as PDF from The Metropolitan Museum of Art, which contains material on the painting
Johannes Vermeer, Christ in the House of Martha and Mary, Colourlex
Աշոտ Հակոբյան

Անվան այլ կիրառումների համար տե՛ս՝ Աշոտ Հակոբյան (այլ կիրառումներ)Աշոտ Վլադիմիրի Հակոբյան (հուլիսի 16, 1975(1975-07-16), Մայիսյան - ապրիլի 20, 1994(1994-04-20), Հորադիզ, Ֆիզուլիի շրջան, Ադրբեջան), հայ ազատամարտիկ Արմավիրի տարածաշրջանից։


== Կենսագրություն ==
Աշոտ Հակոբյանը ծնվել է 1975 թ.-ի հուլիսի 16-ին Արմավիրի շրջանի Մայիսյան գյուղում։
Հայրը՝ Վլադիմիր Հակոբյանը, ԼՂՄ-ի Հադրութի շրջանի Հին Թաղլար գյուղից է, մայրը՝ Արևհատ Սիմոնյանը, Մայիսյանից։
Ա. Հակոբյանը ավարտել է Մայիսյանի միջնակարգ դպրոցը, աշխատել տնտեսությունում։
1993 թ. Աշոտ Հակոբյանը զորակոչվել է ծառայելու հայկական նորաստեղծ բանակում։ 1994 թ. հունվարին կամավոր մեկնել է Արցախ։ Կռվել է Զանգեզուրում, Հորադիզում։
1994 թ. ապրիլի 20-ին Հորադիզի շրջակայքում ծավալված մարտերի ժամանակ Ա. Հակոբյանը քաջաբար զոհվել է։ Նա 19 տարեկան էր, ամուսնացած չէր
:


== Ծանոթագրություններ ==
Խարկովեցկի գյուղական խորհուրդ (այլ կիրառումներ)

Խարկովեցկի գյուղական խորհուրդ, կարող է վերաբերել՝

Խարկովեցկի գյուղական խորհուրդ - Ուկրաինայի Պոլտավայի մարզի Գադյաչսկի շրջանում
Խարկովեցկի գյուղական խորհուրդ - Ուկրաինայի Պոլտավայի մարզի Լոխվիցկի շրջանում
Խարկովեցկի գյուղական խորհուրդ - Ուկրաինայի Պոլտավայի մարզի Պիրյատինսկի շրջանում
Ցախավելի վրա նստած (մուլտֆիլմ)

«Ցախավելի վրա նստած» (նաև «Տեղ ցախավելի վրա», անգլ.՝ Room on the Broom), համակարգչային անիմացիոն ֆիլմ՝ ստեղծված անգլիացի գրող Ջուլյա Դոնալդսոնի համանուն մանկական գրքի հիման վրա։ Ֆիլմը նկարահանվել է այն նույն կինոընկերության կողմից, որը նախկինում էկրանավորել էր Դոնալդսոնի «Գրուֆալո» և «Գրուֆալոյի դստրիկը» գրքերը։ Մուլտֆիլմի պրեմիերան կայացել է 2012 թվականին՝ Սուրբ ծնունդից առաջ, BBC One ալիքով. այդպիսով՝ այդ ալիքը երեք տարի անընդմեջ Սուրբ ծնունդին ցուցադրել է Դոնալդսոնի գրքերի հիման վրա նկարահանված նոր ֆիլմեր։ Ինչպես նախորդ ֆիլմերի, այնպես էլ «Ցախավելի վրա նստած» մուլտֆիլմի ոճավորումը հիմնված է գրքերի համար Ակսել Շեֆլերի կատարած նկարազարդումների վրա։ Մուլտֆիլմը հնչյունավորել են բրիտանացի դերասաններ, իսկ պատմողի դերում հանդես է գալիս Սայմոն Պեգը։
Ֆիլմն արժանացել է մի շարք մրցանակների և առաջադրվել «Օսկար» մրցանակի 2014 թվականին Լավագույն կարճամետրաժ անիմացիոն ֆիլմ անվանակարգում։


== Սյուժե ==
Կախարդուհին, որ ճանապարհորդում է ցախավելով իր Կատվի հետ, հերթով գետնին է գցում իր սրածայր գլխարկը, մազերի վարսակալն ու կախարդական փայտիկը։ Այդ իրերը գտնում են համապատասխանաբար հավատարիմ Շունը, կանաչ Թռչունն ու Գորտը, որը բարձր էր գնահատում մաքրությունը։ Նրանք բոլորը կախարդուհուն խնդրում են իրենց էլ վերցնել ցախավելով թռչելու, և կախարդուհին համաձայնում է՝ չնայած խանդող Կատվի բողոքներին։
Հինգ ճանապարհորդները չեն էլ կասկածում, որ իրենց փորձում է որսալ հսկայական կարմիր Վիշապը։ Երբ ցախավելը կոտրվում է Գորտի ցատկելու պատճառով, կենդանիներն ընկնում են ճահիճը, իսկ Վիշապը բռնում է կախարդուհուն և ուզում է ուտել նրան։ Սակայն նա դեռ նոր էր պատրաստվում կուլ տալ կախարդուհուն, երբ ճահճից դուրս է գալիս սարսափելի մի արարած՝ մի քանի զույգ աչքերով, թաթերով ու թևերով և ամբողջովին ծածկված ցեխով։ Վիշապը սարսափած փախչում է, իսկ կենդանիները, որոնք ձևացրել էին այն սարսափելի արարածին, Կախարդուհու հետ ուրախանում են նրա փրկվելու համար։
Կախարդական կաթսայում կախարդուհին եփում է նոր ցախավել, որի վրա կան նստարաններ Կատվի ու Շան, բույն Թռչունի և լոգարան Գորտի համար։ Կատարելագործված ցախավելի վրա նրանք բոլորը մեկնում են նոր թռիչքի։


== Դերերը հնչյունավորել են ==
Սայմոն Պեգ –  պատմող
Ջիլիան Անդերսոն –  Կախարդուհի
Ռոբ Բրայդոն –  Կատու
Թիմոթի Սփոլ –  Վիշապ
Մարտին Քլունզ –  Շուն
Սալլի Հոքինս –  Թռչուն
Դևիդ Ուոլյամս –  Գորտ


== Մրցանակներ և անվանակարգեր ==
Մուլտֆիլմի հիմնական մրցանակներն ու անվանակարգերը.


== Արձագանքներ ==
Ջուլյա Դոնալդսոնը բարձր է գնահատել էկրանավորումը, այդ թվում նաև էմոցիաները, որոնք ֆիլմի հեղինակները վարպետորեն տվել են կենդանիներին, ինչպես նաև լրացուցիչ դետալները, որոնք չկան գրքում (օրինակ՝ կանաչ թռչունի կյանքի պատմությունը, որն արտաքսվել է իր միջավայրից)։ Նա նշել է, որ «Ցախավելի վրա նստած» մուլտֆիլմն իրեն նույնիսկ ավելի շատ է դուր եկել, քան «Գրուֆալո» և «Գրուֆալոյի դստրիկը» մուլտֆիլմերը, թեև դրանք նույնպես ինքը հավանել է։


== Ծանոթագրություններ ==


== Արտաքին հղումներ ==
Տեղեկություններ մուլտֆիլմի մասին գրքի կայքում (անգլ.)
Տեղեկություններ մուլտֆիլմի մասին կիոընկերության կայքում (անգլ.)
Տեղեկություններ մուլտֆիլմի մասին BBC One կայքում (անգլ.)
Մայորովկա (գյուղ, Նովի Բուգի շրջան)

Անվան այլ կիրառումների համար տե՛ս՝ ՄայորովկաՄայորովկա (ուկրաիներեն՝ Майорівка), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Մայորովկա գյուղում բնակվում էր 360 մարդ։ Բնակավայրը զբաղեցնում է 0,64 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չիլիի դրոշ

Չիլիի դրոշը, Չիլիի Հանրապետության պետական խորհրդանիշերից մեկն է։ Ընդունվել է 1817 թվականի հոկտեմբերի 18-ին։ Լայնքի և երկայնքի հարաբերակցությունը 2։3 է։


== Նմանատիպ դրոշներ ==
Երկարապոչ երաշտահավ

Երկարապոչ երաշտահավ (լատ.՝ Aegithalos caudatus), հաստակտուց երաշտահավերի ընտանիքին պատկանող նստակյաց, քոչվոր թռչուն։


== Արտաքին կառուցվածք ==
Պոչը անհամեմատ երկար է և աստիճանաձև։ Մեջքը, թևերը և պոչը սև են, ուսագլխին ունի վարդագույն շերտ, գլուխը մուգ մոխրագույն է, որովայնը, պոչի եզրային փետուրները սպիտակ են՝ վարդագույն երանգով, աչքը երիզված է դեղին օղակով։ Քաշը 8,5-10,5 գ է, թևի երկարությունը՝ 55-65 մմ։


== Կենսակերպ ==
Հայաստանում նստակյաց քոչվոր թռչուն է։ Ձմռանը տեղաշարժվում է դեպի հարավային շրջանների այգիներն ու գետերի հովիտները, ամռանը բարձրանում է անտառային գոտի։ Անտառային թռչուն է։ Սնվում է միայն միջատներով և այլ անողնաշարավոր կենդանիներով։


== Բազմացում և զարգացում ==
Բնադրվում է ապրիլ-հունիս ամիսներին։ Բույնը կիսագնդաձև է, այն տեղադրում է ծառերի հաստ ճյուղերին։ Բույնը սարքում է թռչունների փետուրներից, բույսերի նուրբ ցողուններից, ամրացման համար օգտագործում է սարդոստայնաթել։ Դնում է 9-12 սպիտակ, մաշկագույն պտերով ձու։


== Տարածվածություն ==
Տարածված է հարավային Եվրոպայում, Փոքր Ասիայում, Իրանում, Ճապոնիայում, Կորեայում և Չինաստանում։


== Ծանոթագրություններ ==
Հեռյանուռմե (գյուղ, Պուհյա շրջան)

Անվան այլ կիրառումների համար տե՛ս՝ ՀեռյանուռմեՀեռյանուռմե (էստ․՝ Härjanurme), գյուղ Էստոնիայի Տարտումաա նահանգի Պուհյա շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օրսանտիա

Օրսանտիա (վրաց.՝ ორსანტია), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում:


== Աշխարհագրություն ==
Աշխարհագրորեն Օրսանտիա գյուղը տեղակայված է Կովկասյան տարածաշրջանում՝ արևմտյան Վրաստանում: Գտնվում է ծովի մակարդակից 15 մետր բարձրության վրա:
Օիրեմեը շրջկենտրոն Զուգդիդ քաղաքի հետ միացված է ավտոխճուղով: Զուգդիդի և Օիրեմեի հեռավորությունը կազմում է 18 կմ:


== Բնակչություն ==
Ըստ 2014 թվականի մարդահամարի տվյալների՝ Օիրեմեի բնակչությունը կազմում է 2052 մարդ: Գյուղի բնակչության ճնշող մեծամասնությունը վրացիներն են: Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ:


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
Ռիու դե Սերդանիա

Ռիու դե Սերդանիա (կատ.՝ Riu de Cerdanya), մունիցիպալիտետ Իսպանիաում, գտնվում է Լիեդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշա Սերդանիա շրջանում։ Տարածքը կազմում է 12,36 կմ2։ Բնակչությունը՝ 111 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Իրինգեն

Իրինգեն  (գերմ.՝ Ihringen), կոմունա Գերմանիայի Բադեն Վյուրտեմբերգ երկրամասում։
Մտնում է Բրայսգաու Վերին Շվարցվալդ շրջանի կազմում։ Բնակչությունը կազմում է 5912 մարդ (ըստ 2010 թվականի դեկտեմբերի 31-ի)։ Տարածքը կազմում է 23,00 կմ²։ Պաշտոնական կոդ՝ 08 3 15 059։


== Ծանոթագրություններ ==


== Արտաքին հղումներ ==
Պաշտոնական էջ
Կուլոնժ (Ծովափնյա Շարանտի գավառ)

Կուլոնժ (ֆր.՝ Coulonges), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Պոնս կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17122։


== Բնակչություն ==
Համայնքի բնակչությունը 2010 թվականին կազմում էր 231 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Կուլոնժ (ֆր.)